aksel
Store norske leksikon,Teknologi og industri,Maskiner,Maskinelementer
Aksel er en maskindel som har til oppgave enten å understøtte de roterende, belastede delene, bæreaksler, eller å overføre et dreiemoment, transmisjons- eller drivaksel.
Typiske bæreaksler er jernbane- og sporvognsaksler, og typiske drivaksler er propellaksler og veivaksler i motorer. En aksel kan også være en stillestående maskindel hvor de roterende delene er lagret, for eksempel foraksel på en bil, og en vanlig vognaksel. Man har også aksler som samtidig er både bære- og drivaksel, for eksempel turbinaksel.Ved hjelp av koblinger kan en aksel i lengderetningen forbindes til akselledninger eller transmisjonsledninger.Aksler er som regel utført av valset stål med sirkulært tverrsnitt. Bæreaksler og faste aksler kan fremstilles av støpestål og gis et annet tverrsnitt. Hvor vektbesparing er nødvendig, nyttes hule aksler. Den del av akselen som befinner seg inne i lageret, kalles lagergang; er denne på enden av akselen, kalles den akseltapp. Les mer i Store norske leksikon drivaksel